Die wêreld in foto's – 20 Maart 2017 | Maroela Media
Warmlugballonne tydens 'n nasionale byeenkoms in Teotihuacan, Mexiko. Foto: (Xinhua/Hector Alfaro/ObturadorMX) (rtg) (ah)
'n Man roei deur 'n besoedelde kanaal in Manila in die Filippyne. Talle mense woon langs die kanale en stort hul vullis in die water, wat bydra tot vloede tydens die reënseisoen. Foto: (AP Photo/Aaron Favila)
'n Makaak-aap sit met die Rots van Gibraltar in die agtergrond. Foto: (AP Photo/Daniel Ochoa de Olza)
'n Model hou die sogenaamde Pink Star-diamant vas by Sotheby's in Londen. Die diamant is die waardevolste geslypte diamant wat nog ooit opgeveil word. Die diamant is glo meer as $60 miljoen werd en word op 4 April in Hong Kong opgeveil. Foto: (AP Photo/Kirsty Wigglesworth)
'n Engelse bulhond kry 'n soen van sy eienaar tydens 'n honde- en katskou in Boekarest in Roemenië. Foto: (AP Photo/Vadim Ghirda)
Betogers wat soos animasiekarakters aangetrek is, betoog voor die parlement in Kiëf in die Oekraïne. Hulle eis dat die proses, om 'n ouditeur vir die anti-korrupsiekomitee aan te stel, billik moet wees. Foto: (AP Photo/Efrem Lukatsky)
Die Makaak-ape van Gibralter word versorg en onderhou deur die Britse regering en die geloof bestaan dat wanneer die ape verdwyn, dit ook die Engelse se invloed op Gibralter se einde sal beteken.